Visit Site
Recommended byColombia
వాస్తవానికి ఈ త్రిసభ్య కమిటీ మొదట కిర్‌స్టన్‌ను ఎంపిక చేసింది. అయితే పరస్పర విరుద్ధ ప్రయోజనాల రీత్యా ఐపీఎల్ ఫ్రాంచైజీ టీమ్ రాయల్‌ ఛాలెంజర్స్‌ బెంగళూరు కోచ్‌ పదవిని కిర్‌స్టన్ వదులుకోవాల్సి ఉంటుంది. అందుకు కిర్‌స్టన్ అంగీకరించకపోవడంతో మాజీ ఓపెనర్ రామన్‌ను కీలక పదవి వరించింది. మరోవైపు క్రికెట్‌పై విశేష పరిజ్ఞానం ఉన్న వ్యక్తిగా రామన్‌ రెండో ఛాయిస్. స్వదేశీయుడు కావడంతో భారత మహిళల జట్టుపై ఓ అవగాహనా ఉండటంతో పాటు కీలక జట్లకు శిక్షణ ఇవ్వడం కోచ్ పదవి ఆయనను వరించేలా చేసింది.
డబ్ల్యూవీ రామన్ ప్రస్తుతం బెంగళూరులోని నేషనల్ క్రికెట్ అకాడమీలో బ్యాటింగ్ సలహాదారుగా చేస్తున్నారు. రంజీల్లో తమిళనాడు, బెంగాల్ జట్లతో పాటు భారత అండర్-19 జట్టుకు శిక్షణ ఇచ్చిన అనుభవం ఆయన సొంతం. దక్షిణాఫ్రికాపై తొలి శతకం బాదిన క్రికెటర్‌గా రామన్ పేరు మార్మోగింది. ఆటగాడిగా కంటే కోచ్‌గానే రామన్‌కు పేరు ప్రఖ్యాతులు వచ్చాయి. భారత్ తరఫున 11 టెస్టులు, 27 వన్డేల్లో ప్రాతినిథ్యం వహించారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.